প্রকাশ: ০৮:২৩ pm ১৯-১২-২০১৯ হালনাগাদ: ০৮:২৩ pm ১৯-১২-২০১৯
ফল হিসেবে কলার উপকারিতা আমাদের সকলেই কমবেশি জানা। কলার মোচাও কিন্তু নানা পুষ্টিগুণে সমৃদ্ধ। পুষ্টি-বিষয়ক একটি ওয়েবসাইট এক প্রতিবেদনে জানিয়েছে কলার ফুল বা মোচার উপকারিতা বিষয়ে। আমাদের পাঠকদের জন্য সে সম্পর্কে তুলে ধরা হলো।
- কলাতে বিদ্যমান সকল পুষ্টি উপাদানের পাশাপাশি মোচাতে বাড়তি পাবেন মেন্থলের নির্যাস। যা শক্তিশালী অ্যান্টিঅক্সিডেন্ট। এছাড়াও ভিটামিন বি সিক্স, সি ও আঁশসমৃদ্ধ কলার মোচায় আরো মিলবে ভিটামিন ই, প্রোটিন এবং অন্যান্য উপকারী অন্যান্য পুষ্টি উপাদান।
- রজঃকালীন ব্যথা কমাতে সাহায্য করে কলার ফুল। সেইসাথে প্রোজেস্টেরন উৎপাদন বাড়িয়ে রক্তস্বল্পতাও কমায়। কলার মোচা পেটের কয়েকটি সমস্যা নিয়ন্ত্রণে রাখে, যেমন- কোষ্ঠকাঠিন্য, পেট ফোলাভাব এবং ‘পলিসিস্টিক ওভারিয়ান সিন্ড্রোম (পিসিওএস)।
- মোচায় থাকা ম্যাগনেশিয়াম উদ্বেগ ও হতাশা কমাতে সাহায্য করে। ফলে মন মেজাজ থাকে ফুরফুরে।
- এতে আরো রয়েছে ফেনলিক অ্যাসিড এবং অন্যান্য ‘বায়োঅ্যাক্টিভ’। উপাদানগুলো রক্তের শর্করার মাত্রাও নিয়ন্ত্রণে রাখে।
- কলার ফুল বা মোচায় আরো মিলবে প্রাকৃতিক ‘গ্যালাক্টাগাগ’। এ উপাদানটি সদ্যপ্রসূতি মায়ের বুকের দুধ বাড়াতেও সাহায্য করে।
- এতে থাকা ভিটামিন সি এবং অ্যান্টিঅক্সিডেন্ট অকালে বৃদ্ধ হওয়া ও বয়সের ছাপ পড়ার গতি কমিয়ে দেয়। এ ছাড়া ত্বকের গঠন উন্নত করে বলিরেখা কমায়।
- কলার মোচায় থাকা অ্যান্টিঅক্সিডেন্ট উন্মুক্ত ‘রেডিকল’য়ের বিরুদ্ধে কাজ করে। জারণ ক্ষয় প্রতিহত করে এবং হৃদরোগ ও ক্যান্সারের ঝুঁকি কমায়।